Source: https://jogzona.hu/breivik-bortonkorulmenyei-nem-embertelenek/
Timestamp: 2018-07-23 13:38:36+00:00

Document:
Breivik börtönkörülményei nem embertelenek | Jogzóna | Dr. Keserű Imre
Dr. Keserű Imre 2018. június 25. 23:41 Hírek
Fjotolf Hansen, a norvég tömeggyilkosként ismert Anders Behring Breivik az Emberi Jogok Európai Bíróságához (EJEB) intézett beadványában azt állította, hogy a fogvatartásának körülményei embertelenek. A beadványát az EJEB elutasította – áll a bíróság közleményében.
Breiviket 2011-ben 77 ember megöléséért és tucatnyi megsebesítéséért ítéltek 21 éves börtönbüntetésre. Annak ellenére, hogy a norvég börtönkörülmények nagyon emberségesek, Breivik panasszal fordul az Emberi Jogok Európai Bíróságához, mert állítása szerint a norvég állam megsértette az Emberi Jogok Európai Egyezményében foglalt 3. és 8. cikkelyeket. A 3. cikkely a kínzás tilalmát tartalmazza: “Senkit sem lehet kínzásnak, vagy embertelen, megalázó bánásmódnak vagy büntetésnek alávetni.” Breivik a szigorított fogvatartását tartotta embertelennek. A 8. cikkely a magán- és családi élet tiszteletben tartásához való jogot tartalmazza. A rendelkezések értelmében Mindenkinek joga van arra, hogy magán- és családi életét, lakását és levelezését tiszteletben tartsák. E jog gyakorlásába hatóság csak a törvényben meghatározott, olyan esetekben avatkozhat be, amikor az egy demokratikus társadalomban a nemzetbiztonság, a közbiztonság vagy az ország gazdasági jóléte érdekében, zavargás vagy bűncselekmény megelőzése, a közegészség vagy az erkölcsök védelme, avagy mások jogainak és szabadságainak védelme érdekében szükséges.
A beadványában a fenti jogok megsértését rótta fel a norvég államnak, azonban panaszát a bíróság elutasította.
A bíróság a beadvány folytán megvizsgálta a norvég büntetésvégrehajtási rendszert, és azt is, hogy Breiviket milyen körülmények között tartották fogva. Megállapította, hogy az elítélnek három külön cellája volt, testmozgásra, tanulásra ablakokkal, szellőztetéssel. A cellák jól felszereltek, bútorozottak, hűtővel, wc-vel és zuhanyzóval vannak ellátva. Ugyancsak van a cellában tv, videójáték, könyvek és képek is.
A bíróság az ítéletében hosszan taglalja még, hogy Breivik milyen körülmények között van, valamint a börtönőrök milyen biztonsági ellenőrzéseket hajtanak végre folyamatosan, valamint miért van szükség a szigorított fogvatartásra.
A bíróság z ítélet végén megállapította, hogy miért nem embertelen megalázó az a bánásmód, ahogy Breiviket fogvatartják (szigorított felügyelet). A részletes tényfeltárást követően megállapítható, hogy Breivik olyan egyenes kijelentéseket tett, hogy a személyzetet meg fogja támadni a rendelkezésekre álló eszközökkel, valamint arra is tett megjegyzéseket, hogy öngyilkosságot követ el. A magánélethez és a kapcsolattartáshoz való jogát pedig a levelezéssel merítheti ki, ugyanis erre lehetősége van. Breiviknek 2011. novemberéig teljes volt a levelezési tilalom, ugyanis szélsőséges szervezetekkel vette fel a kapcsolatot.
Ezt a tilalmat 2011. novemberében feloldották és kizárólag olyan szervezetekkel, és személyekkel levelezhet, amelyek nem szélsőségesek. Öt ás fél év alatt 4000 levél került elküldésre Breivik részéről és részére, amelynek a 20-25 százaléka volt átvizsgálva a hatóság részéről. Ennek ellenére a hatóság a levelezés lehetőségét leállította, mivel úgy vélték, hogy Breivik szélsőséges magánszemélyekkel tartja a kapcsolatot, és szerveződéseket készít elő. Mindezek miatt a bíróság úgy döntött, hogy ezzel nem sérül Breivik magánélethez és a kapcsolattartáshoz való joga.
Egyébként kérelemmel fordulhat a Bírósághoz az a személy, aki úgy gondolja, hogy személyesen és közvetlenül áldozata lett az Egyezményben vagy annak kiegészítő jegyzőkönyveiben foglalt jogok és biztosítékok megsértésének. Kérelem csak olyan állam ellen nyújtható be, amely részese az Egyezménynek.
Anders Behring Breivik börtönkörülmény borvég börtön büntetés-végrehajtás EJEB Emberi Jogok Európai Bírósága Fjotolf Hansen fogvatartás norvég börtönkörülmények Norvégia 2018-06-25
Címkék: Anders Behring Breivik börtönkörülmény borvég börtön büntetés-végrehajtás EJEB Emberi Jogok Európai Bírósága Fjotolf Hansen fogvatartás norvég börtönkörülmények Norvégia

References: bíróság 
 bíróság 
 bíróság 
 bíróság 
 bíróság 
 bíróság